на откритите пространства
 1. Растителността на откритото място се поддържа редовно и то така, че да е привлекателна за зайците.
 2. По време на периода на паша пасищата се сменят на ротационен принцип редовно и се поддържат така, че да бъде оптимизирана пашата на зайците.
 ГЛАВА III
 АКВАКУЛТУРНИ ЖИВОТНИ
 Член 22
 Подробни правила за отделните видове или групи видове аквакултурни животни
 Операторите, които произвеждат аквакултурни животни, спазват подробните правила за отделните видове или групи видове, определени в приложение II по отношение на гъстотата на животните и специфичните характеристики на производствените системи и на садковите системи.
 ГЛАВА IV
 ПРЕРАБОТЕНИ ХРАНИ И ФУРАЖИ
 Член 23
 Разрешени техники при преработката на хранителни продукти
 1. Само техники, които са в съответствие с принципите, установени в глава II на Регламент (ЕС) 2018/848, и по-специално съответните специфични принципи, приложими за преработката на биологични храни, установени в член 7, със съответните правила от глава III на посочения регламент, както и с подробните производствени правила, посочени в част IV на приложение II към него, са разрешени при преработката на хранителни продукти в биологично производство.
 2. Без да се засяга точка 3 от част VI на приложение II към Регламент (ЕС) 2018/848, техниките с йонообменни и адсорбционни смоли са разрешени, когато се използват за подготовката на биологични суровини:
 а)
 за продуктите, посочени съответно в букви а) и б) от член 1, параграф 1 от Регламент (ЕС) No 609/2013, при условие че използването на тези техники е необходимо за изпълнение на изискванията на посочения регламент и на актовете, приети на основание член 11, параграф 1 от същия регламент за съответните продукти; или
 б)
 за продуктите, предмет на разпоредбите на Директива 2006/125/ЕО, при условие че използването на тези техники е необходимо за изпълнение на изискванията на същата директива.
 3. Когато държава членка счита, че конкретна техника следва да бъде оценена от гледна точка на спазването на принципите и правилата, посочени в параграф 1, или че някои специфични условия за използването на тази техника следва да бъдат включени в настоящия регламент, тя може да поиска Комисията да извърши такава оценка. За тази цел тя уведомява Комисията и другите държави членки за досието, в което се съдържат мотивите за подобно спазване или тези специфични условия, и гарантира, че досието е публично достъпно при спазване на законодателството на Съюза и на националното законодателство за защита на данните.
 Комисията редовно публикува всички посочени в първа алинея искания.
 4. Комисията анализира досието, посочено в параграф 3. Ако в рамките на извършения от Комисията анализ се стигне до заключението, че с описаната в досието техника се спазват принципите и правилата, посочени в параграф 1, Комисията изменя настоящия регламент с цел изрично разрешаване на техниката, посочена в досието, или включване на специфичните ѝ условия за използване в настоящия регламент.
 5. Комисията преразглежда разрешението на техниките за преработка на биологични храни, включително тяхното описание и условията за употреба, когато са налични нови данни или са предоставени такива от държава членка.
 Член 24
 Разрешени техники при преработка на фуражи
 1. Само техники, които са в съответствие с принципите, установени в